**Indberetninger til EASY-P fra de studieadministrative systemer**

Marts 2021

Oplysninger om elever, skoleforløb, afgangsårsager, elevtyper og kvalifikationer skal løbende indberettes fra de studieadministrative systemer til STIL.

Når indberetninger fejler, sendes der altid fejlbesked retur via den webservice (P006), som leverandøren af det studieadministrative system bruger til at indberette til STIL. Dermed kan institutionen korrigere oplysningerne og efterfølgende indberette de korrekte data.

Når der er fejl i oplysningerne på en person, afvises alle oplysningerne om denne person i indberetningen. Det betyder, at EASY-P og Praktikpladsen.dk mangler data, eller udstiller forældede data om disse elever. Det er derfor af yderste vigtighed, at disse fejl løbende kontrolleres og korrigeres.

STIL har lavet to kontaktkoder, der fremgår af PP00 Person, oversigt:

* 8600 ”Indberetning er fejlet fra skole/SA” og
* 8601 ”Indberetning modtaget fra skole/SA”

8601 sættes på personen, når der modtages en indberetning fra et studieadministrativt system uden fejl.

Skole på kontaktkoden fortæller, hvilken skole indberetningen kommer fra, og Initialer angiver hvilket system, der har afleveret indberetningen.

Hvis der modtages en fejlbehæftet indberetning fra et studieadministrativt system, slettes kode 8601 og erstattes af kode 8600.

Af kode 8600 fremgår på samme vis, hvilken skole der har sendt indberetningen, samt hvilket studieadministrativt system indberetningen stammer fra.

Desuden er der en kort beskrivelse af fejlen eller fejlene i tilføjelsesfeltet.

Fejl er ofte relateret til helt specifikke oplysninger om skoleforløb, afgangsårsager, elevtyper eller kvalifikationer, som normalt vises i PP00 ”Person” vinduet i EASY-P.

Uanset hvilken oplysning om personen, der er fejlbehæftet, afvises som sagt *alle* oplysninger i indberetningen på personen, da vi ellers kan ende med ret misvisende informationer i PP00.

Hvis eleven ikke findes i EASY-P i forvejen, kan en fejlet indberetning naturligvis ikke vises med kontaktkode.

Så snart EASY-P modtager en korrekt indberetning af personen fra den samme skole og fra det samme studieadministrative, slettes kode 8600 og kode 8601 dannes.

Man kan altid se, hvornår seneste indberetning er modtages i brugerdatoen, og koden angiver, om den er modtaget korrekt eller er fejlbehæftet.

Korrekte informationer om elevtyper, skoleforløb og kvalifikationer er en forudsætning for korrekt udbetaling af tilskud i præmietrækket.

Derfor vil der i Præmietræk 2021 blive indført en kontrol, så aftaler på personer, der har registreret kontaktkode 8600 ”Indberetning er fejlet fra skole/SA”, vil komme på fejllisten, indtil fejlen er udbedret og kontaktkoden er erstattet af en kode 8601 ”Indberetning modtaget fra skole/SA”.

Det anbefales, at skolen jævnligt bestiller rapporten ”Personer med fejlede indberetninger fra SA (rep16)” som findes på Værktøjssiden under

Værktøjer -> Udtræk fra EASY-P.

Nedenfor er de anvendte fejlbeskrivelser på kode 8600 anført sammen med forslag til, hvordan fejlene kan afhjælpes.

Bemærk, at der kan være flere forskellige fejl på samme person, samt at samme fejl kan optræde flere gange, fx hvis der er oprettet to forkerte skoleperioder.

Læs nærmere i denne grænsefladebeskrivelse om strukturen for de oplysninger, der skal indberettes til EASY-P fra studieadministrative systemer:

<https://www.stil.dk/-/media/filer/stil/it-og-administration/administrative-systemer/studieadministration/systemrevision/190705-graenseflade-til-indberet-af-elev-og-svendeproeveoplysninger-til-easy-p-v2-0.pdf?la=da>

|  |  |  |
| --- | --- | --- |
| **Fejlbeskrivelse** | **Detaljeret beskrivelse** | **Forslag til afhjælpning** |
| WS\_136: CPR-nummeret er ikke validt. | Typisk er cpr-nummeret ikke numerisk eller de sidste fire cifre er 0000. Sådanne CPR-numre accepteres ikke af EASY-P. | Kun personer med et normalt eller fiktivt CPR-nummer kan indberettes |
| WS\_180: Elevtype tilhører ikke uddannelsen | Det kontrolleres om elevtypen angivet på en elev tilhører elevens uddannelse i uddannelsesmodellen. Hvis dette ikke er tilfældet afvises personen. | Elevtyperne bør tilrettes, så de alle er valide for de relaterede uddannelser. |
| WS\_189: Samme uddannelse angivet for flere elever under denne person | En person kan have været på flere forskellige uddannelser på den samme skole. Der må dog kun sendes en elevrecord pr. uddannelse. Typisk er problemet, at en person har flere perioder på samme skole. | Dette skyldes typisk en fejl i skolens studieadministrative system.  Strukturen i indberetningen skal ændres, så der kun sendes en elevrecord pr. uddannelse med alle elevtyperne inkluderet. Hvis eleven er aktiv anføres ingen afgangsårsager. Hvis eleven er afgangsmeldt bør seneste dato og afgangsårsag indrapporteres. |
| WS\_173: Speciale findes ikke på den angivne version af uddannelsen | Det kontrolleres om uddannelse, version og speciale på de anførte skoleforløb findes i uddannelsesmodellen. Når dette ikke er tilfældet afvises personen. | Tilret alle skoleforløb så de overholder uddannelsesmodellen. |
| WS\_118: Uddannelse findes ikke. | Det kontrolleres om uddannelsen angivet på eleven findes i formålsgruppe 01 eller 02 i uddannelsesmodellen. Når dette ikke er tilfældet afvises personen. | Dette skyldes typisk en fejl i skolens studieadministrative system.  Kun personens uddannelser i formålsgruppe 01 og 02 skal inkluderes i indberetningen. |
| WS\_170: Skoleperioden er ikke gyldig i henhold til udd.modellen | For hvert skoleforløb kontrolleres det om skoleperioden er relateret til den anførte uddannelse, version og speciale i uddannelsesmodellen. Når dette ikke er tilfældet afvises personen. | Tilret skoleforløb så de overholder uddannelsesmodellen. |
| WS\_169: Afgangsårsagen er ikke valid | Det kontrolleres om afgangsårsagen er en valid central afgangsårsag. | Kun valide centrale afgangsårsager bør anvendes |